LT Europos Sąjungos oficialusis leidinys L 245/3

EUROPOS CENTRINIO BANKO GAIRĖS

2012 m. liepos 20 d.

dėl keitimosi duomenimis apie grynųjų pinigų paslaugas

(ECB/2012/16)

(2012/502/ES)

EUROPOS CENTRINIO BANKO VALDANČIOJI TARYBA,

atsižvelgdama į Sutartį dėl Europos Sąjungos veikimo, ypač į jos 128 straipsnio 1 ir 2 dalis,

atsižvelgdama į Europos centrinių bankų sistemos ir Europos Centrinio Banko statutą, ypač į jo 16 straipsnį,

kadangi:

(1) eurų banknotų gamyba organizuojama decentralizuotai sutelkimo būdu, skirtingo nominalo banknotų metinę gamybą paskirstant tarp valstybių narių, kurių valiuta yra euro, nacionalinių centrinių bankų (toliau – NCB) pagal NCB procentines dalis pasirašytame Europos Centrinio Banko (toliau – ECB) kapitale, atitinkamais finansiniais metais apskaičiuotas naudojant NCB indeksus kapitalo pasirašymo rakte, kaip nurodyta Europos centrinių bankų sistemos ir Europos Centrinio Banko statuto (toliau – ECBS statutas) 29 straipsnio 1 dalyje;

(2) remiantis decentralizavimo principu, įtvirtintu ECBS statuto 9 straipsnio 2 dalyje ir 12 straipsnio 1 dalyje, NCB pavedama išleisti į apyvartą ir išimti iš apyvartos visus eurų banknotus, įskaitant ir išleistus ECB. Laikantis šio principo, eurų banknotus fiziškai tvarko NCB. Dėl decentralizuotos gamybos sutelkimo būdu scenarijaus, efektyvūs didmeniniai tarptautiniai grynųjų pinigų perdavimai prisideda prie sklandaus grynųjų pinigų ciklo veikimo euro zonoje;

(3) 2007 m. vasario mėn. ECB Valdančioji taryba patvirtino tolimesnės NCB grynųjų pinigų paslaugų konvergencijos vidutiniu laikotarpiu tvarkaraštį ir veiksmų planą, siekiant didesnio suderinimo ir integracijos, sudarant sąlygas suinteresuotiesiems subjektams (ypač bankų sektoriui ir grynųjų pinigų pervežimo bendrovėms) geriau pasinaudoti bendrąja valiuta taip prisidedant prie Bendros grynųjų eurų erdvės;

(4) duomenų apie grynųjų pinigų paslaugas keitimosi sistema (angl. k. the Data Exchange for Cash Services, DECS) siekiama dar labiau suderinti grynųjų pinigų paslaugas Eurosistemoje. Sistema maksimaliai padidina grynųjų pinigų pateikimo ir išėmimo iš apyvartos bei grynųjų pinigų ciklo veikimo euro zonoje efektyvumą. Kadangi šiuo metu NCB siūlomos grynųjų pinigų paslaugos labai skiriasi, DECS užtikrina duomenų pakeičiamumą vykdant tarptautinius grynųjų pinigų sandorius ir didmeninius eurų banknotų perdavimus tarp NCB, naudojančių skirtingas grynųjų pinigų valdymo sistemas. DECS neturi įtakos NCB teikiamoms grynųjų pinigų paslaugoms šalies viduje;

(5) atsižvelgiant į tai, kad NCB grynųjų pinigų paslaugų konvergencijos procesui reikalingas tam tikras lankstumas, būtina nustatyti supaprastintą procedūrą, pagal kurią bus daromi daliniai techniniai šių gairių pakeitimai. Todėl Vykdomajai valdybai turėtų būti suteikiamos teisės daryti tokius pakeitimus,

PRIĖMĖ ŠIAS GAIRES:

1 straipsnis

Dalykas ir taikymo sritis

Šios gairės nustato reikalavimus, kurių NCB turi laikytis naudodamiesi DECS. Šios gairės taikomos tik duomenų keitimuisi tarp NCB.

2 straipsnis

Apibrėžtys

Šiose gairėse vartojamos šios apibrėžtys:

a) DECS– bendra sąsaja, sujungta su NCB grynųjų pinigų valdymo sistema, sudaranti galimybes palyginamai sugretinti, nukreipti ir pakeisti elektroninius duomenų pranešimus tarp NCB, naudojančių skirtingas grynųjų pinigų valdymo sistemas ar grynųjų pinigų valdymo specifikacijas, susijusias su grynųjų pinigų sandoriais ir didmeniniais pervedimais;

b) pranešimo formatas– bylų visuma, paremta Cash Single Shared Platform (CashSSP), Global Standards One (GS1) arba kitais pranešimo formatais;

c) grynųjų pinigų valdymo sistema– NCB naudojama logistinė grynųjų pinigų valdymo IT sistema, paremta CashSSP, GS1 arba kitais pranešimo formatais;

d) grynųjų pinigų valdymo specifikacijos– tam tikros grynųjų pinigų valdymo sistemos techninės specifikacijos;

e) grynieji pinigai– eurų banknotai ir monetos, išskyrus kolekcines monetas;

f) grynųjų pinigų įdėjimas– neatlygintinis tarptautinis grynųjų pinigų įdėjimo sandoris tarp kliento ir išorės NCB;

g) grynųjų pinigų išėmimas– neatlygintinis tarptautinis grynųjų pinigų išėmimo sandoris tarp kliento ir išorės NCB;

h) grynųjų pinigų sandoris– neatlygintinis tarptautinis grynųjų pinigų įdėjimas arba tarptautinis grynųjų pinigų išėmimas;

i) didmeninis pervedimas– bet koks eurų banknotų tarptautinis pervedimas tarp dviejų NCB arba tarp spaustuvės ir NCB, kuris pateiktas Grynųjų pinigų informacinėje sistemoje 2 (CIS 2) (1);

j) vidaus NCB– NCB, kuris suteikia jo valstybėje narėje įsteigtiems klientams sąsają su savo grynųjų pinigų valdymo sistema grynųjų pinigų sandoriams;

k) išorės NCB– NCB, kuris sudaro grynųjų pinigų sandorį su klientu, įsteigtu ne jo valstybėje narėje;

l) tiekiantis NCB– eurų banknotų didmeninių perdavimų tikslais NCB, kuris yra atsakingas už eurų banknotų patiekimą gaunančiam NCB iš: i) produkcijos, priskirtos tam tiekiančiam NCB; ii) iš tiekiančio NCB logistinių atsargų; iii) iš Eurosistemos strateginių atsargų;

m) gaunantis NCB– NCB, gaunantis eurų banknotus iš tiekiančio NCB ar spaustuvės eurų banknotų didmeniniams perdavimams;

n) grynųjų pinigų pervežimo bendrovė– subjektas, teikiantis kredito įstaigoms banknotų ir monetų pervežimo, laikymo ir tvarkymo paslaugas;

o) klientas– kredito įstaiga, teikianti grynųjų pinigų paslaugas, įsteigta valstybėje narėje, kurios valiuta yra euro, arba, jei taikytina, grynųjų pinigų pervežimo bendrovė, įsteigta valstybėje narėje, kurios valiuta yra euro, ir kuri yra įregistruota vidaus NCB duomenų bazėje jo grynųjų pinigų valdymo sistemos ir DECS naudojimo tikslais;

p) sandorio nurodymo pranešimas (angl. transaction order message)– sandorio pranešimas, kurį per DECS vidaus / tiekiantis NCB perduoda per savo grynųjų pinigų valdymo sistemą išorės / gaunančiam NCB. Šis pranešimas yra: i) grynųjų pinigų išėmimo atveju – kliento siunčiamas grynųjų pinigų išėmimo nurodymas (angl. order for cash withdrawal), ii) grynųjų pinigų įdėjimo atveju – kliento siunčiamas pranešimas apie įdėjimą (angl. notification of lodgement); iii) didmeninių perdavimų atveju – tiekiančio NCB siunčiamas didmeninio perdavimo pranešimas (angl. bulk transfer message);

q) atsakomasis tvirtinimo pranešimas (angl. feedback validation message)– sandorio pranešimas, kurį išorės / gaunantis NCB, gavęs sandorio nurodymo pranešimą, per DECS siunčia vidaus / tiekiančiam NCB per vidaus / tiekiančio NCB grynųjų pinigų valdymo sistemą;

r) sandorio patvirtinimo pranešimas (angl. transaction confirmation message)– sandorio pranešimas, įvykus sandoriui siunčiamas: i) klientui grynųjų pinigų sandorių atveju; arba ii) didmeninių perdavimų atveju – tiekiančiam NCB per vidaus / tiekiančio NCB grynųjų pinigų valdymo sistemą. Šis pranešimas yra: i) grynųjų pinigų išėmimo atveju – išėmimo gavimas (angl. withdrawal receipt), kurį siunčia išorės NCB; ii) grynųjų pinigų įdėjimo atveju – įdėjimo gavimas (angl. lodgement receipt), kurį siunčia išorės NCB; iii) didmeninių perdavimų atveju – didmeninio perdavimo gavimas (angl. bulk transfer receipt), kurį siunčia gaunantis NCB;

s) sandorio pranešimas– sandorio nurodymo pranešimas, atsakomasis tvirtinimo pranešimas ir sandorio patvirtinimo pranešimas;

t) spaustuvė– spaustuvė, sudariusi sutartinius susitarimus su NCB dėl eurų banknotų gamybos;

u) būsimas Eurosistemos NCB– valstybės narės, kuri įvykdė sąlygas eurui įvesti ir kurios atžvilgiu buvo priimtas sprendimas dėl išlygos panaikinimo pagal Sutarties 140 straipsnio 2 dalį, nacionalinis centrinis bankas.

3 straipsnis

NCB įsipareigojimai

1. NCB sujungia savo grynųjų pinigų valdymo sistemas su DECS tam, kad: a) klientai galėtų keistis elektroniniais duomenų pranešimais apie grynųjų pinigų sandorius su išorės NCB per savo vidaus NCB grynųjų pinigų valdymo sistemas; ir b) būtų palengvintas keitimasis elektroniniais duomenų pranešimais apie didmeninius perdavimus tarp NCB arba, atsižvelgiant į 1 straipsnį, tarp spaustuvės ir gaunančio NCB per tiekiančio NCB grynųjų pinigų valdymo sistemą.

2. Jeigu NCB naudoja grynųjų pinigų valdymo sistemą, grindžiamą ne CashSSp arba GS1 pranešimo formatais, prieš perduodamas DECS elektroninį duomenų pranešimą apie grynųjų pinigų sandorius arba didmeninius perdavimus, NCB pakeičia tos grynųjų pinigų valdymo sistemos pranešimo formatą į CashSSP arba GS1.

3. NCB užtikrina, kad elektroniniai duomenų pranešimai apie grynųjų pinigų sandorius ir didmeninius perdavimus per DECS siunčiami CashSSP arba GS1 pranešimo formatais.

4. NCB užtikrina, kad sandorio pranešimai saugomi mažiausiai 10 metų.

5. NCB nustato jungtį tarp savo grynųjų pinigų valdymo sistemų ir DECS, kai tik jie turi techninę galimybę tai padaryti.

4 straipsnis

Vidaus NCB įsipareigojimai grynųjų pinigų sandorių atžvilgiu

1. Vidaus NCB užtikrina, kad jie atitinka pranešimų perdavimo per DECS techninius reikalavimus.

2. Vidaus NCB su savo klientais sudaro sutartinius susitarimus, kuriuose numatoma, kad grynųjų pinigų sandoriai, kaip apibrėžta šiose gairėse, bus apdorojami per DECS.

3. Vidaus NCB parengia, tvarko ir nuolat atnaujina klientų, kurie sutinka dėl DECS naudojimo, sąlygų ir techninių reikalavimų, duomenų bazę. Jie užtikrina, kad klientai nedelsdami juos informuotų apie bet kokius reikšmingus pokyčius.

4. Prieš perduodami kliento sandorio nurodymo pranešimą DECS, vidaus NCB imasi reikiamų priemonių patikrinti, ar klientas yra registruotas 3 dalyje numatytoje duomenų bazėje ir ar sandorio nurodymo pranešimą išsiuntė techninis vartotojas, kuriam klientas suteikė teisę tai daryti.

5. Vidaus NCB atsako tik dėl 4 dalyje jiems nustatytų įsipareigojimų nevykdymo. Vidaus NCB neatsako dėl sandorio pranešimo turinio.

6. Vidaus NCB nėra grynųjų pinigų sandorių tarp klientų ir išorės NCB šalys, taip pat neatsako pagal juos.

5 straipsnis

Išorės NCB įsipareigojimai grynųjų pinigų sandorių atžvilgiu

Kai tik veiklos požiūriu tampa įmanoma, išorės NCB sudaro sutartinius susitarimus su vidaus NCB klientais, ketinančiais sudaryti grynųjų pinigų sandorius su išorės NCB per DECS. Šie sutartiniai susitarimai reglamentuoja:

a) sandorio pranešimų apdorojimo per DECS sąlygas ir techninius reikalavimus, įskaitant galimą sandorių panaikinimą per DECS;

b) grynųjų pinigų sandorių fizinį tvarkymą, t. y. bendrąsias pakavimo ir pristatymo sąlygas;

c) finansinio atsiskaitymo tarp kliento ir išorės NCB taisykles ir tvarką, įskaitant ir patikrinimą, ar grynųjų pinigų sandoris gali būti teisėtai įvykdytas;

d) grynųjų pinigų sandorių apimties individualius patikimumo patikrinimus.

6 straipsnis

Didmeniniai perdavimai

NCB užtikrina, kad didmeniniams perdavimams spaustuvės naudoja pranešimo formatą, nurodytą NCB ir spaustuvių sutartiniuose susitarimuose.

7 straipsnis

Reikalavimai sandorio pranešimams

1. Sandorio pranešimai apdorojami per DECS, kaip nurodyta I priede.

2. Sandorio nurodymo pranešimuose ir sandorio patvirtinimo pranešimuose NCB nurodo vietos datos ir laiko reikšmes, jeigu DECS automatiškai jų nenurodo pagal Vidurio Europos laiko (CET) laiko zoną.

3. Sandorio nurodymo pranešimas:

a) siunčiamas atskirai dėl kiekvieno grynųjų pinigų sandorio;

b) jame nurodomi vienetai, kuriuos reikia pristatyti tik vienam kliento ar NCB filialui;

c) jame įtvirtinamas nurodymas arba eurų banknotais, arba eurų monetomis;

d) jame nurodomi tik atskirų banknotų ir atskirų monetų produktų vienetai;

e) atitinka II priedo pakavimo reikalavimus;

f) atitinka II priedo minimalius kiekio reikalavimus;

g) atitinka II priedo reikalavimus dėl banknotų nominalų ir serijos;

h) atitinka II priedo kokybės reikalavimus;

i) atitinka II priedo ženklinimo reikalavimus;

j) jame nurodomi minimalūs duomenų straipsniai, numatyti III priede.

8 straipsnis

Būsimų Eurosistemos NCB atitiktis DECS reikalavimams

NCB sutartiniuose susitarimuose, sudaromuose su būsimu Eurosistemos NCB pagal 2006 m. liepos 14 d. Gairių ECB/2006/9 dėl tam tikrų pasiruošimų grynųjų pinigų keitimui į eurą bei dėl eurų banknotų ir monetų išankstinio pristatymo bei išankstinio sub-pristatymo ne euro zonoje (2) 3 straipsnio 3 dalį, ir atsižvelgiant į Gairių ECB/2008/8 5 straipsnį, numatomos specialios nuostatos, reikalaujančios, kad būsimas Eurosistemos NCB atitiktų šių gairių reikalavimus.

9 straipsnis

NCB bendradarbiavimas

NCB tinkamai bendradarbiauja keisdamiesi informacija apie DECS veikimą, ypač tais atvejais, kai klientas planuoja pradėti arba pradeda prieš NCB bylą, kylančią iš sandorio, apdoroto per DECS.

10 straipsnis

Vykdomosios valdybos vaidmuo

1. Vadovaujantis Europos Centrinio Banko darbo reglamento (3) 17 straipsnio 3 dalimi, Vykdomoji valdyba, atsižvelgusi į Banknotų komiteto ir Teisės komiteto nuomones, turi įgaliojimus daryti dalinius techninius šių gairių priedų pakeitimus.

2. Vykdomoji valdyba nedelsdama praneša Valdančiajai tarybai apie visus dalinius pakeitimus, padarytus remiantis 1 dalimi, ir laikosi visų Valdančiosios tarybos šioje srityje priimtų sprendimų.

11 straipsnis

Įsigaliojimas

Šios gairės įsigalioja 2012 m. spalio 1 d.

12 straipsnis

Adresatai

Šios gairės skirtos NCB.

Priimta Frankfurte prie Maino 2012 m. liepos 20 d. ECB valdančiosios tarybos vardu ECB pirmininkas Mario DRAGHI

(1) 2008 m. rugsėjo 11 d. Gairės ECB/2008/8 dėl duomenų apie eurą rinkimo ir Grynųjų pinigų informacinės sistemos 2 veikimo (OL L 346, 2008 12 23, p. 89).

(2) OL L 207, 2006 7 28, p. 39.

(3) OL L 80, 2004 3 18, p. 33.

I PRIEDAS SANDORIO PRANEŠIMŲ, APDOROTŲ PER DECS, RŪŠIS IR SRAUTAS 1. Sandorio nurodymo pranešimą grynųjų pinigų sandorių atveju siunčia klientas, arba didmeninių perdavimų atveju – tiekiantis nacionalinis centrinis bankas (NCB), pranešimą perduoda vidaus / tiekiantis NCB per Duomenų apie grynųjų pinigų paslaugas keitimosi sistemą (DECS) atitinkamam išorės / gaunančiam NCB. 2. Gavęs sandorio nurodymo pranešimą, išorės / gaunantis NCB siunčia atsakomąjį tvirtinimo pranešimą vidaus / tiekiančiam NCB per DECS, kurį vidaus / tiekiantis NCB perduoda klientui grynųjų pinigų sandorių atveju arba tiekiančiam NCB didmeninių perdavimų atveju. 3. Sandoriui įvykus, išorės / gaunantis NCB siunčia sandorio patvirtinimo pranešimą vidaus / tiekiančiam NCB per DECS, kurį vidaus / tiekiantis NCB perduoda klientui grynųjų pinigų sandorių atveju arba NCB didmeninių perdavimų atveju. 1a lentelė. Grynųjų pinigų įdėjimo pranešimų rūšis ir srautas Cash Single Shared Platform (CashSSP) Global Standards One (GS1) 1. Sandorio nurodymo pranešimas: pranešimas apie pateikimą Notification for Deposit Notification of Inpayment 2. Atsakomasis tvirtinimo pranešimas (gavus sandorio nurodymo pranešimą) Feedback Validation Service Message 3. Sandorio patvirtinimo pranešimas (po sandorio) (1): įdėjimo gavimas Feedback Notification For Deposit Confirmation of Receipt

1b lentelė. Grynųjų pinigų išėmimo pranešimų rūšis ir srautas CashSSP GS1 1. Sandorio nurodymo pranešimas: grynųjų pinigų išėmimo nurodymas Order for Withdrawal Cash Order 2. Atsakomasis tvirtinimo pranešimas (gavus sandorio nurodymo pranešimą) Feedback Validation Service Message 3. Sandorio patvirtinimo pranešimas (po sandorio) (1): išėmimo gavimas Feedback Order For Withdrawal Confirmation of Delivery

1c lentelė. Didmeninių perdavimų pranešimų rūšis ir srautas CashSSP GS1 1. Sandorio nurodymo pranešimas: didmeninio perdavimo pranešimas Notification For Delivery Bulk Transfer Message 2. Atsakomasis tvirtinimo pranešimas (gavus sandorio nurodymo pranešimą) Feedback Validation Service Message 3. Sandorio patvirtinimo pranešimas (po sandorio) (1): didmeninio perdavimo gavimas Feedback Notification for Delivery Confirmation of Bulk Transfer (1) Jeigu išorės / gaunantis NCB gauna daugiau siuntų, dėl viršijančių siuntų dalies siunčiamas papildomas pranešimas apie įdėjimą / didmeninį perdavimą. Jeigu išorės / gaunantis NCB gauna mažiau siuntų, nei planuota, tuomet arba siunčiamas naujas pranešimas apie įdėjimą / didmeninį perdavimą uždarius atitinkamą sandorio nurodymo pranešimą ir siunčiant atsakomąjį tvirtinimo pranešimą (apie pristatymo nepriėmimą), arba į sandorio patvirtinimą (apie dalinį pristatymo priėmimą) įtraukiamos tik gautos siuntos.

II PRIEDAS PAKAVIMO IR KOKYBĖS REIKALAVIMAI 1. Grynųjų pinigų sandorių pakavimo ir kokybės reikalavimai Grynųjų pinigų išėmimai Grynųjų pinigų įdėjimai Minimalus kiekis — Banknotų atveju tvarkomos tik vieno nominalo banknotų siuntos. — Nuo 5 iki 100 EUR nominalo banknotų, 10 pakelių (= 10 000 vienetų). — 200 ir 500 EUR nominalo banknotų, 1 paketas (= 100 vienetų); nacionaliniai centriniai bankai (NCB) į vieną siuntą gali sudėti keletą paketų (taip pat mišrius 200 ir 500 EUR). — Monetų atveju – bent vienas ritinys, priklausomai nuo kiekvieno NCB veiklos taisyklių. — Pilnas išėmimas vykdomas vienu kartu. — Nuo 5 iki 100 EUR nominalų banknotų, 10 pakelių (= 10 000 vienetų); tačiau klientas kartą per dieną gali siųsti nepilnas siuntas, kuriose yra mažiausiai 1 pakelis (= 1 000 banknotų) vieno nominalo ir daugiausiai 5 pakeliai (= 5 × 1 000 banknotų) vieno ar daugiau nominalų. — 200 iki 500 EUR nominalų banknotų, 1 paketas (= 100 vienetų). Banknotų serija (ES1 arba ES2) Nurodyta sandorio nurodymo pranešime. Nurodyta sandorio nurodymo pranešime. Mišrių pakelių atveju nuorodos grindžiamos kliento geriausiais vertinimais. NCB gali atsisakyti naudoti mišrius pakelius. Kokybė Tik tinkami banknotai ir monetos. Tik neapdoroti banknotai. Sandorio ID pakartotinis panaudojimas Išorės NCB nusprendžia, ar ir po kurio laiko Serial Shipping Container Code (SSCC) ir Cash Single Shared Platform (CashSSP) antspaudo numeris gali būti pakartotinai panaudojamas. Išorės NCB nusprendžia, ar ir po kurio laiko sandorio identifikaciniai numeriai (= pagrindiniai SSCC) gali būti pakartotinai panaudojami. Išorės NCB nusprendžia, ar ir po kurio laiko SSCC ir CashSSP antspaudo numeris gali būti pakartotinai panaudojamas. Išorės NCB nusprendžia, ar ir po kurio laiko sandorio identifikaciniai numeriai (= pagrindiniai SSCC) gali būti pakartotinai panaudojami. Pakavimas Patvirtinta banknotų pakavimo rūšis. Patvirtinta banknotų pakavimo rūšis.

2. Didmeninių perdavimų pakavimo ir kokybės reikalavimai Minimalus kiekis Viena kartoninė dėžė (= 10 000 banknotų). Kitoms atitinkamoms tarptautinėms Grynųjų pinigų informacijos sistemos 2 operacijoms nenustatytas minimalus kiekis. Banknotų serija Nurodyta sandorio nurodymo pranešime. Mišrių pakelių atveju nuorodos grindžiamos tiekiančio NCB geriausiais vertinimais. Kokybė Tinkami, nauji, neapdoroti arba netinkami banknotai. Sandorio ID pakartotinis panaudojimas Gaunantis NCB nusprendžia, ar ir po kurio laiko SSCC ir CashSSP antspaudo numeris gali būti pakartotinai panaudojamas. Gaunantis NCB nusprendžia, ar ir po kurio laiko sandorio identifikaciniai numeriai (= pagrindiniai SSCC) gali būti pakartotinai panaudojami. Ženklinimas Daiktinės dėžės ženklinamos Global Standards One (GS1) ir CashSSP brūkšniniais kodais, išskyrus banknotų atsargas, kurios ženklinamos tik CashSSP brūkšniniu kodu. Perduodant siuntą tarp NCB, ji nėra iš naujo ženklinama, t. y. tas pats antspaudo numeris / SSCC yra naudojamas keletą kartų. Pakavimas — Patvirtinta pakavimo rūšis. — Vienas nominalas padėkle ir (arba) dėžėje. — Banknotų serijos padėkle ir (arba) dėžėje gali būti skirtingos. — Visi produktai dėžėje turi būti vienodos kokybės rūšies. — Pranešimuose nurodomi arba padėklai, kuriuose yra dėžės, arba tik dėžės (ne padėklai). — Viename pranešime negali būti nurodomi padėklai ir dėžės.

III PRIEDAS MINIMALŪS DUOMENŲ STRAIPSNIAI, KURIE TURI BŪTI NURODOMI ELEKTRONINIUOSE DUOMENŲ PRANEŠIMUOSE 1. Minimalūs reikalavimai, susiję su grynųjų pinigų įdėjimais (1) Duomenų straipsnis Bylos siuntėjas Pranešimo siuntėjas Pranešimo gavėjas Produkto savininkas Transporto bendrovė Pakuotojas Mokėtojas Įdėjimo gavėjas Duomenys apie siuntas ir jose esančius produktus: — identifikacinis numeris — banknotų serija — nominalas — vienetų skaičius — vertė — kokybės rūšis 2. Minimalūs reikalavimai, susiję su grynųjų pinigų išėmimais (1) Duomenų straipsnis Bylos siuntėjas Pranešimo siuntėjas Pranešimo gavėjas Transporto bendrovė Mokėtojas Paėmimo vieta Pristatymo vieta Produkto savininkas Užsakytų produktų elementai: — banknotų serija — nominalas — vienetų skaičius 3. Minimalūs reikalavimai, susiję su didmeniniais perdavimais Europos Centrinio Banko vežimo nuoroda Tiekiantis NCB (spaustuvė) Gaunantis NCB Transporto bendrovė (oro transporto bendrovė arba grynųjų pinigų pervežimo bendrovė) Vežimo data Bendras padėklų skaičius Bendras dėžių skaičius Bendras banknotų skaičius Bendra banknotų vertė (EUR) Bendras oro krovinio svoris (kg) Duomenys apie padėklus: Duomenys apie dėžes: — identifikacinis numeris (CashSSP) — identifikacinis numeris (CashSSP) — identifikacinis numeris (GS1) — identifikacinis numeris (GS1) — nominalas — nominalas — vienetų skaičius — vienetų skaičius — vertė — vertė — kokybė — atsakingas NCB (1) Priklausomai nuo siuntėjo naudojamos grynųjų pinigų valdymo sistemos gali būti privaloma papildoma informacija.